চুলের যত্নে চায়ের লিকার

ওয়েবডেস্ক- চা (Tea) আর বাঙালি এই দুটো একে অপরের সঙ্গে জড়িয়ে আছে। কম বেশি সকলের সকালে এক কাপ চা না হলে চলে না। সকালে ঘুম উঠে এক কাপ ধোঁয়া ওঠা চা চাই। তবে চা শুধু বাঙালিদের মধ্যে নয়, গোটা দেশেই চা-এর জনপ্রিয়তা আছে।

তবে চা শুধুই আমাদের শারীরিক আরাম দেয়, ক্লান্তিও দূর তা নয়, চা আমাদের রূপচর্চাতেও (Cosmetics)  কাজে লাগে। চায়ের মধ্যে থাকা ট্যানিন, অ্যান্টিঅক্সিডেন্ট- যা চুলের সজীবতা বজায় রাখতেও সাহায্য করে। নির্জীব চুলকে সজীবতা দেয়। শ্যাম্পুর (Shampoo)) করার পর চায়ের লিকার দিয়ে চুল ধুয়ে নিলে, চুল হয়ে উঠবে ঝলমলে, প্রাণবন্ত।

কিভাবে ব্যবহার করবেন চায়ের লিকার-(How to use tea liqueur)

১। চুলের দৈর্ঘ্য অনুযায়ী চা বানিয়ে ঠান্ডা করে নিন। এই চা ভালো করে চুলে লাগিয়ে অপেক্ষা করুন ৩০ মিনিট। হালকা গরম জল করে ধুয়ে ফেলুন।

আরও পড়ুন- গরমকালে তেষ্টা মেটাবে আম-স্ট্রবেরির বোবা টি

২। চায়ের লিকার বানিয়ে নিন। ঠান্ডা হতে দিন। শ্যাম্পু হয়ে গেলে তাতে পাতিলেবুর রস মিশিয়ে চুলে ধুয়ে ফেলুন। তার পর হালকা নরম তোয়ালে দিয়ে চুল ভালো করে আলতো চাপ দিয়ে মুছে ফেলুন।

৩। চা ফুটে উঠলে এক মুঠো তুলসি পাতা মিশিয়ে দিন জলে। চা ফুটিয়ে ঠান্ডা হতে দিন। তার পর লেবুর রস মিশিয়ে চুলে লাগান। কিছুদিনের মধ্যেই পরিবর্তন বুঝতে পারবেন।

৪। চুল পড়া রোধ ও চুলের বৃদ্ধিতে কাজ করে চায়ের লিকার। চা পাতা জলে ফুটিয়ে ঠাণ্ডা করে নিন। সেটি একটি স্প্রে বোটলে ভরে রাখুন। সেই জল মাথার তালুতে স্প্রে করুন। নিয়মিত করলে চুল পড়া কমবে ও চুলের বৃদ্ধি ভালো হবে। বোতল একসপ্তাহ মতো ফ্রিজে রেখে স্টোর করে নিতে পারেন। পরে আবার নতুন করে তৈরি করুন।

৫।  অনেকের কম বয়সে চুল পাকতে শুরু করে। এই সমস্যা থেকে মুক্তি পেতে চায়ের লিকার ব্যবহার করতে পারেন। পাকা চুলে কালো রঙ পেতে চাইলে চা পাতার সঙ্গে হেনার রস মিশিয়ে প্যাক করে নিন। এই প্যাক চুলে লাগিয়ে আধঘণ্টা রেখে দিন। চুল শুকিয়ে এলে শ্যাম্পু করে ভালোভাবে ধুয়ে ফেলুন।

দেখুন অন্য খবর-